Paterna prevé als jóvens de les addicions amb l’obra de teatre “Dependencias”
16/10/2015

# Paterna prevé als jóvens de les addicions amb l’obra de teatre “Dependencias”

[![Imatge del públic que ha acudit a la representació](/images/noticias/2015/10/obra-dependencias.jpg)](/images/noticias/2015/10/obra-dependencias.jpg)

16.10.2015

Més de 200 adolescents paterners s’han donat cita en l’Auditori en un acte encaminat a combatre el consum de drogues i les conductes addictives i promoure hàbits de vida saludables

Amb l’objectiu de reduir i evitar el consum de drogues i altres conductes addictives i promoure hàbits i estils de vida saludables, l’Ajuntament de Paterna, a través de la seua Unitat de Prevenció Comunitària de Conductes Additives (UPCCA), ha celebrat hui en l’Auditori un acte per a la prevenció de les addicions amb la representació de l’obra de teatre “Dependencias”.

Més de 300 persones, entre elles alumnes de Batxillerat dels diferents instituts del municipi, han assistit a esta jornada amb què el consistori busca – tal com ha explicat el regidor de Protecció a les Persones i Participació, Julio Fernández “que els jóvens detecten i siguen conscients de quan estan mantenint una relació tòxica i/o s’enganxen a una persona que els fa mal, permetent que abuse o la maltracte, d’ací que el programa també pretenga, de manera indirecta, previndre la violència de gènere”.

Este acte es troba emmarcat en el programa “Towanda” que realitza la UPPCA en els centres escolars.